**ZAKLJUČCI I ODLUKE SA 24. SJEDNICE UPRAVNOG VIJEĆA HRVATSKOG PRIRODOSLOVNOG MUZEJA ODRŽANE DANA 29.09.2020.**

**Ad.1.) Zaključak** Upravno vijeće Hrvatskog prirodoslovnog muzeja jednoglasno usvaja Zapisnik sa 22. sjednice održane 1.06. 2020. godine.

**Ad.2.) Zaključak**  Upravno vijeće Hrvatskog prirodoslovnog muzeja jednoglasno usvaja Zapisnik sa 23. elektronske sjednice održane 29.06.2020. godine.

**Ad.3.) Zaključak** Upravno vijeća HPM-a jednoglasno usvaja predloženi prijedlog Program rada Hrvatskog prirodoslovnog muzeja sukladno Pozivu za predlaganje programa javnih potreba u kulturi RH i kulturi Grada Zagreba za 2021. godinu.

**Ad.4.) Odluka** Upravno vijeće HPM-a jednoglasno usvaja Prijedlog Ravnateljce Muzeja o načinu postupanja prema dužnicima HPM-a prema otvorenim stavkama od dana 24.9.2020. godine te se nalaže Računovodstvu Muzeja da postupi u skladu s usvojenom Odlukom.

**Ad.5.) Odluka** Upravno vijeće HPM-a jednoglasno usvaja Prijedlog Odluke o preraspodjeli rezultata za 2019. te se nalaže Računovodstvu Muzeja da postupi u skladu s usvojenom Odlukom

**Ad.6**.) Po točkom Razno Ravnateljica gđa T. Vlahović izvijestila je Upravno vijeće Hrvatskog prirodoslovnog muzeja o provođenju dinamike preseljenja muzejskog fundusa u Novi Petruševec br.6. te o trenutačnom statusu projekta „Čuvar baštine kao katalizator razvoja, istraživanja i učenja-novi Hrvatski prirodoslovni muzej“.

**ZAKLJUČCI I ODLUKE SA 25. SJEDNICE UPRAVNOG VIJEĆA HRVATSKOG PRIRODOSLOVNOG MUZEJA ODRŽANE DANA 16.10.2020. održane elektronskim putem**

**Ad.1.) Odluka** Kao najpovoljnija ponuda za predmet jednostavne nabave: nabava jednog pokretnog regala te pet pokretnih arhivskih ormara za smještaj zbirki ptica za potrebe čuvaonice zbirki Hrvatskog prirodoslovnog muzeja na adresi Novi Petruševec 6., odabire seponuda gospodarskog subjekta: PRIMAT RD d.o.o., Zastavnice 11/1, 10251 Hrvatski Leskovac, OIB:03868412563, cijena ponude 93.000,00 kn bez PDV-a odnosno 116.250,00 kn s PDV-om.

Ova Odluka dostavit će se Gradu Zagrebu kao osnivaču radi pribavljanja prethodne suglasnosti.

**Ad.2.) Zaključak** Upravno vijeće HPM-a prihvatilo je pokretanje postupka javne nabave za predmet nabave: Rekonstrukcija, dogradnja i opremanje novog Hrvatskog prirodoslovnog muzeja – Palača Amadeo, Demetrova 1, Zagreb.

Planirano razdoblje provedbe iznosi 33 mjeseca, dok procijenjena vrijednost javne nabave iznosi 49.054.000,00 kuna (bez PDV-a), a postupak javne nabave provest će za Hrvatski prirodoslovni muzej Gradski ured za javnu nabavu kao Središnje tijelo za javnu nabavu.

**ZAKLJUČCI I ODLUKE SA 26. SJEDNICE UPRAVNOG VIJEĆA HRVATSKOG PRIRODOSLOVNOG MUZEJA ODRŽANE DANA 30.12.2020. održane elektronskim putem**

**Ad.1.) Zaključak** Upravno vijeće Hrvatskog prirodoslovnog muzeja jednoglasno usvaja Zapisnik sa 24. sjednice održane 29.09. 2020. godine.

**Ad.2.) Zaključak** Upravno vijeće Hrvatskog prirodoslovnog muzeja jednoglasno usvaja Zapisnik sa 25. elektronske sjednice održane 16.10.2020. godine.

**Ad.3.) Odluka** Upravno vijeće Hrvatskog prirodoslovnog muzeja jednoglasno je usvojilo Financijski plan Hrvatskog prirodoslovnog muzeja za 2021. godinu s projekcijama 2022.,2023.

**Ad.4.) Odluka** Upravno vijeće Hrvatskog prirodoslovnog muzeja jednoglasno je usvojilo Plan nabave Hrvatskog prirodoslovnog muzeja za 2021. godinu i Plan nabave projekta „KK.06.1.1.06.“ Čuvar baštine kao katalizator razvoja, istraživanja i učenja –novi Hrvatski prirodoslovni muzej“.

**Ad.5.)** Pod točkom Razno Ravnateljica gđa T. Vlahović upoznala je prisutne o provedbi i dinamici preseljenja muzejske građe u Čuvaonice muzejske građe u Novom Petruševcu 6 i o dovršenju ograde oko zgrade. Nadalje u svrhu preseljenja Muzeja, izvijestila je prisutne o dobivanju skladišnog prostora na Blatu, Paviljona 34 na Zagrebačkom velesajmu za pohranu arhive, uredskog prostora u Deželićevoj 30 koje je ustupio Gradski ured za kulturu za smještaj jednog dijela djelatnika Muzeja.

Na kraju sjednice uz prisustvo Predsjednika Upravnog vijeća HPM-a g. Z. Šikića, Zamjenice predsjednika Upravnog vijeća HPM-a gđe. I. Mihoci, Ravnateljica Muzeja gđa T. Vlahović potpisala je Ugovor za projekt „Čuvar baštine kao katalizator razvoja, istraživanja i učenja – novi Hrvatski prirodoslovni muzej“ (KK.06.1.1.06.0001) sufinanciran od Europske unije iz Europskog fonda za regionalni razvoj.